Аляксей Дзмітрыевіч Лягчылін

Аляксей Лягчылін (нар. , ) — беларускі футбаліст, абаронца гродзенскага «Нёмана».

 Клубная кар’ера 
Выхаванец гродзенскага «Нёмана», з 2009 года гуляў за галоўную каманду. У сезоне 2012 не з’яўляўся на полі па прычыне траўмы. У сезоне 2013 толькі ў чэрвені стаў трапляць на лаўку запасных. 30 верасня 2013 года пасля доўгага перапынку зноў выйшаў на поле за асноўную каманду «Нёмана». Хутка замацаваўся ў асноўным складзе на пазіцыі апорнага паўабаронцы.

У сезоне 2014 ужо быў трывалым іграком асновы, гуляў у апорнай зоне. 7 мая 2014 года адзначыўся дублем у браму салігорскага «Шахцёра» (выніковы лік 3:0). Усяго за сезон 2014 забіў 4 мячы. У сезоне 2015, нягледзячы на фінансавыя праблемы, застаўся ў гродзенскім клубе, яшчэ больш замацаваўшыся ў аснове.

У студзені 2016 года папоўніў склад футбольнага клуба «Мінск». У сезоне 2016 быў асноўным апорным паўабаронцам мінчан. У студзені 2017 года перабраўся ў брэсцкае «Дынама», падпісаўшы двухгадовы кантракт. У першай палове сезоне 2017 трывала гуляў у стартавым складзе на пазіцыі апорнага паўабаронцы, пасля стаў радзей з’яўляцца на полі. У чэрвені 2018 года па пагадненні бакоў пакінуў брэсцкі клуб.

У ліпені 2018 года вярнуўся ў «Нёман». Замацаваўся ў стартавым складзе гродзенскай каманды. У сезоне 2019 часцей выкарыстоўся ў якасці цэнтральнага абаронцы, пазней стаў гуляць у абароне рэгулярна. У снежні 2019 года падоўжыў кантракт з гродзенцамі на адзін сезон. У студзені 2024 года зноў падоўжыў пагадненне з «Нёманам».

 Міжнародная кар’ера 
Выступаў за моладзевую зборную Беларусі на Кубку Садружнасці 2013 у Санкт-Пецярбургу, правёў усе 6 матчаў і забіў 1 гол (у браму Таджыкістана).

1 чэрвеня 2017 года дэбютаваў за нацыянальную зборную Беларусі, правёўшы на полі першы тайм таварыскага матча супраць Швейцарыі (0:1).

 Дасягненні 
 Срэбраны прызёр чэмпіянату Беларусі: 2023
 Уладальнік Кубка Беларусі (3): 2017, 2018, 2024
 Уладальнік Суперкубка Беларусі: 2018

 Статыстыка выступленняў 
СезонДывізіёнКлубКраінаМатчыГалы 2007  дубль  Нёман    1  0 2008  дубль  Нёман    16  1 2009  Д1  Нёман    3  0 2010  Д1  Нёман    21  0 2011  Д1  Нёман    15  0 2012  Д1  Нёман    0  0 2013  Д1  Нёман    7  1 2014  Д1  Нёман    29  4 2015  Д1  Нёман    26  2 2016  Д1  Мінск    26  5 2017  Д1  Дынама    23  3 2018 (1)  Д1  Дынама    6  0 2018 (2)  Д1  Нёман    14  3 2019  Д1  Нёман    24  2 2020  Д1  Нёман    25  0 2021  Д1  Нёман    20  2 2022  Д1  Нёман    27  0 2023  Д1  Нёман    19  1

 Крыніцы 

 Спасылкі 



Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Нёман Гродна
Катэгорыя:Ігракі ФК Мінск
Катэгорыя:Ігракі ФК Дынама Брэст